2025 m. d.

paslaugų pirkimo–pardavimo sutarties

priedas Nr. 1

TECHNINĖ SPECIFIKACIJA

**1. BENDRIEJI REIKALAVIMAI**

1 **Pirkimo objektas** – turimos Informacijos saugos ir įvykių valdymo sistemos SIEM LogRhythm gamintojo palaikymo paslaugos, kurios susideda iš programinės įrangos gamintojo palaikymo paslaugų (susidedantis iš programinės įrangos gamintojo palaikymo aktyvavimo ir programinės įrangos palaikymo paslaugų ) ir techninės įrangos gamintojo garantijos pratęsimo (susidedantis iš techninės įrangos gamintojo garantijos pratęsimo (aktyvavimo) ir garantijos teikimo (toliau bendrai – SIEM LogRhythm gamintojo palaikymo paslaugos).

2. Pirkimo objektui apibūdinti galimai nurodyti konkretūs techniniai parametrai, technologijos, procesai, gamintojai ar prekės ženklai, standartai, tipai yra tik informacinio pobūdžio. Tiekėjas gali siūlyti ir lygiaverčius produktus, tačiau siūlomų analogiškų arba lygiaverčių produktų parametrai negali būti prastesni nei reikalaujami. Siūlomų „lygiaverčių“ paslaugų lygiavertiškumą turi įrodyti tiekėjas.

**2. REIKALAVIMAI PASLAUGOMS.**

**1. lentelė.** Reikalavimai SIEM LogRhythm gamintojo palaikymo paslaugoms.

|  |  |  |
| --- | --- | --- |
| **Eil.**  **Nr.** | **Parametras** | **Reikalaujama parametro reikšmė** |
| 1. | Tiekėjas turi būti siūlomos įrangos gamintojas arba būti įgaliotas gamintojo atstovas arba turi būti sudaręs atitinkamą sutartį su kitu ūkio subjektu, turinčiu teisę teikti siūlomos įrangos palaikymo, priežiūros paslaugas. | Tiekėjas teikdamas pasiūlymą turi pateikti dokumentą, patvirtinantį, kad tiekėjas yra siūlomos įrangos gamintojas (pateikiama tiekėjo pažyma), ar įgaliotas siūlomos įrangos gamintojo atstovas (pateikiami oficialų atstovavimą patvirtinantys dokumentai), turintis teisę teikti siūlomos įrangos palaikymo, priežiūros paslaugas, arba yra sudaręs atitinkamą bendradarbiavimo sutartį su kitu ūkio subjektu, turinčiu atitinkamas gamintojo suteiktas teises (pateikiama patvirtinančios sutarties su kita įmone, turinčia teisę atstovauti siūlomos įrangos gamintoją, skaitmeninė kopija bei ūkio subjektui, su kuriuo sudaryta bendradarbiavimo sutartis, gamintojo išduotas įgaliojimas).  Tiekėjas konkretaus pasiūlymo formoje nurodo, kokie dokumentai, patvirtinantys atitikimą nustatytam reikalavimui, pateikiami. |
| 2. | Gamintojas, modelio pavadinimas | Turimo įrenginio LogRhythm LR-XM8550 gamintojo garantija.  Licencija LR-SV-MNS-RSTD. |
| 3. | Licencijos ID | 1929942 |
| 4. | Licencijos tipas | AI Engine (MPS) – 10000;  CIS Critical Security Controls – 1;  Data Processor (MPS) [LogRhythm] – 10000;  Endpoint Threat Detection – 1;  Financial Fraud Detection (FFD) – 1;  Network Threat Detection – 1;  Platform Manager Server – 1;  System Monitor Pro – 11;  User Threat Detection – 1. |
| 5. | Reikalavimai SIEM LogRhythm gamintojo palaikymo paslaugoms programinės įrangos palaikymo ir techninės įrangos gamintojo garantijos teikimo metu | Turi būti užtikrinta:   * programinės įrangos palaikymas (teisė gauti klaidų taisymus, taip pat naujesnes programinės įrangos versijas); * teisė gauti analitikos taisykles, skirtas naujoms grėsmėms aptikti; * teisė gauti koreliavimo taisyklių, normalizavimo taisyklių ir šaltinių reputacijos sąrašų / informacijos atnaujinimus; * teisė kreiptis į gamintoją, iškilus problemai (produkto naudojimo, konfigūravimo ir problemų sprendimo klausimais) darbo dienomis, nuo pirmadienio iki penktadienio, nuo 7 iki 18 val. vietos laiku, internetu, elektroniniu paštu arba telefonu; * Prieiga prie gamintojo internetiniame puslapyje esančių techninių resursų, tarp jų ir programinės įrangos bibliotekos; * 4 darbo valandų trukmės atsakas į techninio aptarnavimo užklausas kritinio gedimo atveju; * gedimo atveju, įranga turi būti suremontuota arba pateikta pakaitinė įranga ne vėliau, kaip per kitą darbo dieną nuo pranešimo apie gedimą pateikimo tiekėjui ar gamintojui. |
| 6. | Paslaugos teikimo terminas | Pirkėjo turimo Informacijos saugos ir įvykių valdymo sistemos SIEM LogRhythm gamintojo palaikymo galiojimo pabaiga 2025-10-31.  Įsigyjamos paslaugos - Informacijos saugos ir įvykių valdymo sistemos SIEM LogRhythm įrenginio ir programinės įrangos gamintojo palaikymas 12 (dvylikos) mėnesių laikotarpiui. |

**3. REIKALAVIMAI, SUSIJĘ SU NACIONALINIU SAUGUMU.**

|  |
| --- |
| **Pirkimo objektui taikomi Lietuvos Respublikos viešųjų pirkimų įstatymo (VPĮ) 37 str. 9 dalies reikalavimai susiję su nacionaliniu saugumu\***. Tiekėjas privalo įrodyti, kad siūlomos paslaugos nekelia grėsmės nacionaliniam saugumui, paslaugų teikimas nėra vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų. |
| **Perkančioji organizacija pasiūlymo atitikčiai LR viešųjų pirkimų įstatymo 37 straipsnio 9 dalies reikalavimams patvirtinti iš tiekėjo reikalauja KARTU SU PASIŪLYMU** **PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 IA PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus\*\*: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.** |
| **Pastabos:**  \*Jeigu paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.  \*\*Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus. |

**4. APLINKOSAUGINIAI KRITERIJAI.**

|  |
| --- |
| **APLINKOSAUGINIAI KRITERIJAI** |
| Pirkimo objektas atitinka aplinkos apsaugos kriterijų taikymo, vykdant žaliuosius pirkimus, tvarkos aprašo, patvirtinto Lietuvos Respublikos aplinkos ministro 2011 m. birželio 28 d. įsakymu Nr. D1-508 „Dėl Aplinkos apsaugos kriterijų taikymo, vykdant žaliuosius pirkimus, tvarkos aprašo patvirtinimo“, 4.4.3 punkte nustatytą aplinkosauginį principą. |

|  |  |
| --- | --- |
| **PIRKĖJAS** | **TIEKĖJAS** |
| Direktorė | Komercijos direktorius |
| **(parašas)** | **(parašas)** |